ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
எதிர்காலத்தில் பல்வேறு பெருந்தொற்று ஏற்பட வாய்ப்புள்ளது: மருத்துவர் சௌமியா சுவாமிநாதன்
சிஎஸ்ஐஆர் கீழ் இயங்கும் கட்டுமான பொறியியல் ஆராய்ச்சி நிறுவனம் மற்றும் மத்திய தோல் ஆராய்ச்சி நிறுவனம் ஆகியவை சார்பில் தேசிய அறிவியல் தினம் சென்னை தரமணி சிஎஸ்ஐஆர் வளாகத்தில் இன்று நடைபெற்றது. இதில் எம்.எஸ்.சுவாமிநாதன் ஆராய்ச்சி நிறுவன தலைவர் மருத்துவர் சௌமியா சுவாமிநாதன் கலந்து கொண்டார். நிகழ்ச்சியில் மருத்துவர் சௌமியா சுவாமிநாதன், பெருந்தொற்றில் இருந்து அறிவியலுக்கான பாடம் என்ற தலைப்பில் உரை நிகழ்த்தினார். அப்போது, சர் சி.வி. ராமன் ஒரு எளிமையான நபர் மற்றும் புகழ் பெற்ற விஞ்ஞானியாக திகழ்ந்தார் என்று கூறினார். மேலும், கொரோனா பெருந்தொற்றின் போது உலக சுகாதார நிறுவனத்தின் பங்கினை குறித்து பேசினார். மேலும், மனிதர்கள் - விலங்குகள் இடையே வளர்ந்து வரும் தொடர்புகளை சுட்டிக்காட்டிய அவர் சுற்றுச்சூழல் மாசுபாடு, காடுகள் அழிக்கப்படுவது ஆகியவற்றால் எதிர்காலத்தில் புதிய தொற்றுகள் உருவாகும் என்றும் அவற்றை சமாளிப்பது சவாலாக இருக்கும் என்றும் அவர் தெரிவித்தார். மேலும், தற்போதைய சூழலில் சுய சார்பு என்பது முக்கியமானது எனவும், இந்தியா தனக்கு தேவையான மருந்துகள் தயாரிப்பில் முக்கிய இடத்தில் இருப்பதாகவும், இதன் மூலம் வருங்காலத்தில் தனது பிரச்சனைகளை எளிதாக இந்தியா கையாளும் என்றும் அவர் தெரிவித்தார். இதற்கு உதாரணமாக காசநோய், எச்ஐவி போன்ற தற்போது உள்ள நோய் தடுப்பு பணிகள் எதிர்கால தொற்று நோய்களை எதிர்கொள்ள உதவியாக இருக்கும் என்றார். மேலும் அறிவியல் ஆராய்ச்சியில் தகவல் பரவல், ஒத்துழைப்பு மற்றும் பகிர்வு ஆகிய இரண்டு அம்சங்களும் கொரோனாவை எதிர்கொள்ள முக்கிய பங்கு வகித்தன என்று தெரிவித்தார்.
முன்னதாக கட்டுமான பொறியியல் ஆராய்ச்சி நிறுவனத்தின் இயக்குனர் டாக்டர் என் ஆனந்தவல்லி வரவேற்புரை நிகழ்த்தினார். மத்திய தோல் ஆராய்ச்சி நிறுவன இயக்குனர் திரு. கே.ஜே. ஸ்ரீராம் நன்றியுரை நிகழ்த்தினார்.
(Visitor Counter : 114
குடியரசுத் தலைவர் செயலகம்
ஐஸ்லாந்து தேசிய தினத்துக்கு முந்திய நாளில் இந்தியக் குடியரசுத் தலைவருடைய செய்தி
இந்தியக் குடியரசுத்தலைவர், திரு. பிரணாப் முகர்ஜி தனது முகமன் மற்றும் வாழ்த்துரைகளை ஐஸ்லாந்து குடியரசு மற்றும் அதன் மக்களுடன் அந்நாட்டின் தேசிய தினத்திற்கு முதல் நாளன்று பகிர்ந்து கொண்டுள்ளார் .
மேதகு திருமிகு கௌதினி த. ஜோஹான்னசன், ஐஸ்லாந்து குடியரசுத்தலைவர் அவர்களுக்கு விடுத்துள்ள செய்தியில், குடியரசுத்தலைவர் குறிப்பிடுகிறார் , “ இந்திய அரசாங்கம் , இந்திய மக்கள் ஆகியோர் சார்பாகவும் மற்றும் எனது சொந்த சார்பாகவும் , நான் மாட்சிமை பொருந்திய உங்களோடும் ஐஸ்லாந்து குடியரசின் மக்களோடும் எனது இனிய முகமன்களையும் வாழ்த்துரைகளையும் உங்கள் தேசிய தினத்தன்று பகிர்ந்து கொள்வதில் மட்டற்ற மகிழ்ச்சியடைகிறேன்”.
நமது இரு நாடுகளுக்கு இடையே நிலவி வரும் பாரம்பரியமான இனிய நட்புறவு நாம் பொதுவாக பகிர்ந்து கொள்கிற பொதுமதிப்பையும் அக்கரையையும் அடிப்படையாகக்கொண்டிருக்கிறது. நமது இரு அரசாங்கங்களும் நாம் கொண்டுள்ள நெருக்கமான உறவை மேன் மேலும் வளர்த்து நமது தேச மக்களின் ஒருவர் சார்ந்த மற்றவரின் நலம் பேணி வலுப்படுத்தி ஒற்றுமையுடன் வருங்கால ஆண்டுகளில் உழைப்பார்கள் என்பதில் நான் உறுதியுடன் இருக்கிறேன்.
இந்த வாய்ப்பைப் பயன் படுத்திக்கொண்டு மாட்சிமை பொருந்திய உங்களின் நல வாழ்வு மற்றும் நல்லுயிர் சிறக்க எனது மேன்மையான வாழ்த்துக்களைக் கூறி நட்புறவு மிக்க ஐஸ்லாந்து குடியரசு மக்களின் தொடர்ந்த முன்னேற்றம் அமைதி செழுமை ஆகியவை பெற்று வளமுடன் வாழ வாழ்த்துகிறேன்.
எரிசக்தி அமைச்சகம்
ஊழல் தடுப்புக் கண்காணிப்பு வார நிகழ்ச்சிகளை தனது மின் நிலையங்களில் என்டிபிசி தொடங்கியது
நாட்டின் மிகப்பெரிய மின்சார உற்பத்தியாளரும் எரிசக்தி அமைச்சகத்தின் கீழ் இயங்கும் பொதுத் துறை நிறுவனமுமான என்டிபிசி லிமிடெட், "விழிப்பான இந்தியா, வளமான இந்தியா" என்னும் லட்சியத்தை அடையும் நோக்கில் ஊழல் தடுப்புக் கண்காணிப்பு வார நிகழ்ச்சிகளை தனது மின் நிலையங்களில் தொடங்கியது
அக்டோபர் 27 அன்று தொடங்கிய ஊழல் தடுப்புக் கண்காணிப்பு வாரம் தொடர்பான நிகழ்ச்சிகள், நவம்பர் 2-ஆம் தேதி வரை என்டிபிசி லிமிடெட்டின் மின் நிலையங்களில் நடைபெறும்.
பொறுப்புக்கூறலை ஊக்கப்படுத்துவதற்கும், வாழ்வின் அனைத்து மட்டங்களிலும் ஊழலை ஒழிப்பதற்கும் என்டிபிசியின் மூத்த அதிகாரிகள் உறுதிமொழி எடுத்துக் கொண்டனர். கொவிட்-19 பாதுகாப்பு விதிமுறைகளை பின்பற்றுதல் குறித்த விழிப்புணர்வை உருவாக்குவதற்கும் அவர்கள் உறுதியேற்றனர்.
ஊழல் தடுப்புக் கண்காணிப்பு வாரத்தின் போது தற்சார்பு இந்தியாவை கட்டமைப்பதற்கான லட்சியத்தை என்டிபிசி மீண்டும் உறுதிப்படுத்தும். விழிப்புடனும், வெளிப்படைத் தன்மையுடனும், பொறுப்புணர்ச்சியுடனும் தொடர்ந்து செயல்படுவதற்கு உறுதி ஏற்றுக் கொள்ளும்.
ஊழல் தடுப்பைப் பற்றிய விழிப்புணர்வை உருவாக்குவதற்காக, விநாடி வினா, பேச்சுப் போட்டி, கட்டுரைப் போட்டி மற்றும் ஓவியப் போட்டி பொன்ற பல்வேறு நிகழ்ச்சிகளை அதன் பணியாளர்களுக்கும், அவர்களின் குடும்ப உறுப்பினர்களுக்கும் என்டிபிசி நடத்தும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1668391
-----
(Visitor Counter : 69
இளைஞர் நலன் மற்றும் விளையாட்டு அமைச்சகம்
இதுவரை இல்லாத அளவில் மிகப்பெரிய அணியாக 54 பேர் கொண்ட இந்தியக் குழுவை டோக்கியோ 2020 மாற்றுத்திறனாளிகளுக்கான விளையாட்டுப் போட்டிகளில் கலந்து கொள்வதற்காக அமைச்சர் திரு அனுராக் சிங் தாக்கூர் வழியனுப்பி வைத்தார்
இதுவரை இல்லாத அளவில் மிகப்பெரிய அணியாக 54 பேர் கொண்ட இந்தியக் குழுவை டோக்கியோ 2020 மாற்றுத்திறனாளிகளுக்கான விளையாட்டுப் போட்டிகளில் கலந்து கொள்வதற்காக மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் காணொலி மூலம் வாழ்த்துக் கூறி இன்று வழியனுப்பி வைத்தார்.
சுற்றுலா அமைச்சர் திரு ஜி கிஷன் ரெட்டி மற்றும் வெளிநாட்டு விவகாரங்கள் மற்றும் கலாச்சார இணை அமைச்சர் திருமதி மீனாட்சி லெகி ஆகியோரும் நிகழ்ச்சியில் கலந்துகொண்டு விளையாட்டு வீரர்களிடையே உரையாற்றினர்.
"இதுவரை இல்லாத அளவில் அதிக எண்ணிக்கையிலான வீரர்களை டோக்கியோவில் நடைபெற உள்ள மாற்றுத் திறனாளிகளுக்கான பாரா ஒலிம்பிக் போட்டிகளில் கலந்து கொள்வதற்காக இந்தியா இம்முறை அனுப்புகிறது. ஒன்பது விளையாட்டுக்களில் கலந்து கொள்வதற்கு 54 வீரர்கள் அனுப்பப்படுகிறார்கள். நமது மாற்றுதிறனாளி விளையாட்டு வீரர்களின் உத்வேகம் அவர்களது உணர்வைக் காட்டுகிறது. நீங்கள் விளையாடும் போது 130 கோடி இந்தியர்கள் உங்களை ஊக்கப் படுத்துகிறார்கள் என்பதை நீங்கள் நினைவில் கொள்ள வேண்டும். தங்களது சிறப்பான பங்களிப்பை நமது மாற்றுத்திறனாளி விளையாட்டு வீரர்கள் வழங்குவார்கள் என்பதில் நான் மிகுந்த நம்பிக்கையோடு உள்ளேன். ரியோ 2016 மாற்றுத்திறனாளி விளையாட்டு போட்டிகளில் கலந்து கொண்ட வீரர்களை சந்தித்த பிரதமர் திரு நரேந்திர மோடி, நமது வீரர்களின் நலனில் எப்போதுமே மிகுந்த அக்கறை கொண்டுள்ளார். விளையாட்டு திறமைகளை ஊக்கப்படுத்துவதிலும், நாடு முழுவதும் விளையாட்டு உள்கட்டமைப்பை மேம்படுத்துவதிலும் அரசு செய்து வரும் பணிகள் மீது அவர் கவனம் செலுத்துகிறார். உங்கள் அனைவருக்கும் மனமார்ந்த வாழ்த்துகள்," என்று விளையாட்டு வீரர்களிடையே உரையாடிய திரு அனுராக் சிங் தாக்கூர் கூறினார்.
"ஒட்டுமொத்த நாட்டின் ஆசீர்வாதம் விளையாட்டு வீரர்களுக்கு உள்ளது டோக்கியோவில் மீண்டும் ஒரு முறை நமது தேசியக் கொடி உயரப் பறக்க வேண்டும்," என்று சுற்றுலா அமைச்சர் திரு ஜி கே ரெட்டி கூறினார்.
"பிரதமர் திரு நரேந்திரமோடி லட்சியத்தின் படி ஒன்றுபட்ட இந்தியாவின் அங்கமாக நமது மாற்றுத்திறனாளி சகோதர சகோதரிகள் திகழ்கிறார்கள். நாம் அனைவரும் ஒன்றுபட்டு இருக்கிறோம்," என்று வெளிநாட்டு விவகாரங்கள் மற்றும் கலாச்சார இணை அமைச்சர் திருமதி மீனாட்சி லெகி கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745231
----
(Visitor Counter : 156
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தை மேற்கொள்வதற்கு மருத்துவமனைகள், ஆய்வகங்கள், டிஜிட்டல் சுகாதார சேவையாளர்களுக்கு ரூ.4 கோடி வரை ஊக்கத்தொகை வழங்க தேசிய சுகாதார ஆணையம் திட்டமிட்டுள்ளது
டிஜிட்டல் சுகாதார அமைப்புகளுக்கான டிஜிட்டல் சுகாதார ஊக்கத்தொகை திட்டத்தை தேசிய சுகாதார ஆணையம் அறிவித்துள்ளது. ஆயுஷ்மான் பாரத் டிஜிட்டல் இயக்கத்தின் கீழ் டிஜிட்டல் சுகாதார நடவடிக்கைகளை மேலும் ஊக்குவிக்க இத்திட்டம் அறிமுகப்படுத்தப்பட்டுள்ளது. இத்திட்டத்தின் மூலம் மருத்துவமனைகள், நோய் கண்டறியும் ஆய்வகங்கள், டிஜிட்டல் சுகாதார சேவையாளர்கள் ஆகியோருக்கு ஊக்கத்தொகை வழங்கப்படும்.
இதன் மூலம் டிஜிட்டல் சுகாதார ஆவணங்களின் எண்ணிக்கையின் அடிப்படையில் ரூ.4 கோடி வரை தகுதியுடைய சுகாதார நிறுவனங்கள் பெற இயலும்.
அறிவியல் மற்றும் தொழில்நுட்பத்துறை
மத்திய இணையமைச்சர் டாக்டர் ஜிதேந்திர சிங் லண்டன் அறிவியல் அருங்காட்சியகத்திற்குச் சென்றார்: இந்தியாவின் தடுப்பூசி வெற்றி குறித்த அனுபவங்களைப் பகிர்ந்து கொண்டார்
அறிவியல் மற்றும் தொழில்நுட்ப அமைச்சகத்தின் உயர்மட்டக் குழுவுடன், 6 நாள் பயணமாக இங்கிலாந்து சென்றுள்ள மத்திய அறிவியல் மற்றும் தொழில்நுட்பத் துறை இணையமைச்சர் டாக்டர் ஜிதேந்திர சிங் இன்று  லண்டன் அறிவியல் அருங்காட்சியகத்துக்குச் சென்று பார்வையிட்டார். அங்கு நடைபெற்ற நிகழ்ச்சியில் இந்தியாவில் பிரதமர் திரு நரேந்திர மோடி தலைமையில் இதுபோன்று அறிவியல் அருங்காட்சியகங்களை அமைக்கும் பணிகள் மேற்கொள்ளப்படுவது குறித்து அவர் எடுத்துரைத்தார்.
இது போன்ற அருங்காட்சியகங்களை அமைப்பதன் மூலம், இளைஞர்களின் அறிவியல் ஆர்வம் தூண்டப்படும் எனவும் அவர் குறிப்பிட்டார். சாதாரண குடிமக்கள் குறிப்பாக இளைஞர்கள் தங்களது மறைந்திருக்கும் திறன்களை உணரவும், உள்ளார்ந்த திறன்களைக் கண்டறியவும் உதவும் என்றும் அவர் கூறினார். அறிவியல் அருங்காட்சியகங்கள், இளைஞர்களின் விஞ்ஞான மனநிலையைக் கூர்மைப்படுத்தவும், புதுமைக் கண்டுபிடிப்புகளை ஊக்குவிக்கவும் உதவும் என அவர் தெரிவித்தார்.
அங்கு அமைக்கப்பட்டுள்ள கோவிட் பாதிப்பு மற்றும் தடுப்பூசி தொடர்பான அரங்கத்துக்கும் அமைச்சர் சென்று பார்வையிட்டார். உலகின் முக்கிய உயிரி அறிவியல் பொருளாதாரமாக இந்தியா வேகமாக வளர்ந்து வருவதாக அவர் தெரிவித்தார். இரண்டே ஆண்டுகளில் இந்தியா நான்கு தடுப்பூசிகளை உருவாக்கியுள்ளது என்றும் அவர் குறிப்பிட்டார்.
அறிவியல் மற்றும் தொழில்நுட்ப அமைச்சகத்தின் உயிரி தொழில்நுட்பத் துறை  “மிஷன் கோவிட் சுரக்ஷா”என்ற இயக்கத்தின் மூலம் நான்கு தடுப்பூசிகளை விநியோகித்ததாகவும் கோவாக்சின் உற்பத்தியைப் பெருக்கியதாகவும் அவர் குறிப்பிட்டார்.
தொழிலாளர் மற்றும் வேலைவாய்ப்பு அமைச்சகம்
இ-ஷ்ரம் இணையதளத்தில், புதிய அம்சங்களை மத்திய தொழிலாளர் நலத்துறை அமைச்சர் திரு பூபேந்தர் யாதவ் தொடங்கி வைத்தார்
இ-ஷ்ரம் இணையதளத்தில், புதிய அம்சங்களை மத்திய தொழிலாளர் நலத்துறை அமைச்சர் திரு பூபேந்தர் யாதவ் தொடங்கி வைத்தார்.
புலம்பெயர்ந்த தொழிலாளர்கள் தொடர்பான புதிய அம்சம் இந்த இணையதளத்தில் தொடங்கப்பட்டுள்ளது. இதன் மூலம் அவர்களது குழந்தைகளுக்கு எளிதில் கல்வி வழங்குவதற்கான வாயப்புகள் ஏற்படும். அமைப்பு சாரா தொழிலாளார்கள் இந்த தளத்தில் எளிதில் பதிவு செய்யும் வகையில் இந்த தளம் தற்போது மேலும் எளிமைப்படுத்தப்பட்டுள்ளது. இ-ஷ்ரம் தளத்தில் பதிவு செய்துள்ளவர்கள் வேலைவாய்ப்பு தகவல்கள், தொழில் பழகுநர் பயிற்சிகள், திறன் மேம்பாடு, ஓய்வூதிய திட்டங்கள் போன்றவை குறித்து இனி மேலும் எளிதில் அறிந்துகொள்ள இயலும்.
2021-ம் ஆண்டு ஆகஸ்ட் 26-ம் தேதி தொடங்கப்பட்ட இந்த தளத்தில் 2023 ஏப்ரல் 21-ம் தேதி வரை 28.87 கோடி அமைப்பு சாரா தொழிலாளர்கள் பதிவு செய்துள்ளனர்.
பிரதமர் அலுவலகம்
கான்பூர் விமான நிலையத்தின் விமானப்படை தளத்தில் சிவில் விமானப் போக்குவரத்து தொடங்கப்பட்டிருப்பதற்குப் பிரதமர் பாராட்டு தெரிவித்துள்ளார்
கான்பூர் விமான நிலையத்தின் விமானப்படை தளத்தில் சிவில் விமானப் போக்குவரத்து என்பது பயணத்தை எளிதாக்கும், வாய்ப்புகளை விரிவுபடுத்தும் என்று பிரதமர் திரு நரேந்திர மோடி கூறியுள்ளார்.
உத்தரப்பிரதேச முதலமைச்சர் யோகி ஆதித்யநாத்தின் ட்விட்டர் செய்திக்கு பதிலளித்து பிரதமர் வெளியிட்ட ட்விட்டர் செய்தியில் கூறியிருப்பதாவது:
" வாழ்த்துகள் பல! கான்பூர் விமான நிலையத்தில் இத்தகைய வசதிகள் விரிவாக்கம் மக்களுக்கு விமானப் பயணத்தை மிகவும் வசதியானதாக மாற்றுவதோடு, பல புதிய வாய்ப்புகளையும் உருவாக்கும்."
ரெயில்வே அமைச்சகம்
கோவிட்-19 தொற்றுக்கு எதிரான பொது முடக்கக் காலத்தில் அத்தியாவசிய பொருள்கள் இதர சரக்குகள் போக்குவரத்தில் பார்சல் ரயில்கள் பெரும் பாங்காற்றுகின்றன
கோவிட்-19 தொற்றுக்கு எதிரான பொது முடக்கக் காலத்தில் மக்களின் தேவைகளை பூர்த்தி செய்ய அத்தியாவசிய பொருள்கள் மற்றும் இதர சரக்குகளை நாடெங்கிலும் கொண்டு செல்வதில் இந்திய ரயில்வேயின் பார்சல் ரயில்கள் தொடர்ந்து சேவையாற்றுகின்றன. அத்தியாவசிய பொருள்களை நாட்டின் பல்வேறு பகுதிகளுக்கும் சரக்கு ரயில்கள் மூலமாக இந்திய ரயில்வே ஏற்கனவே அனுப்பிக் கொண்டிருக்கிறது. உணவு தானியங்கள், சமையல் எண்ணெய், உப்பு, சர்க்கரை, நிலக்கரி, சிமென்ட், பால், காய்கறி, பழங்கள் போன்ற அத்தியாவசிய பொருள்களின் மொத்த போக்குவரத்து தேவைகளை சரக்கு ரயில் சேவைகள் பூர்த்தி செய்து வரும் நிலையில், சிறிய அளவுகளில் இருக்கும் பல்வேறு பொருட்களின் போக்குவரத்தை பார்சல் ரயில்கள் செய்கின்றன.
இதுவரை, 30 சிறப்பு பார்சல் ரயில்களை நாட்டின் பல்வேறு பகுதிகளுக்கும் இந்திய ரயில்வே அனுப்பி உள்ளது. மருந்துகள் மற்றும் புத்தகங்களை சென்னை எழும்பூரில் இருந்து நாகர்கோவிலுக்கு ஒரு ரயில் எடுத்து சென்ற நிலையில், பயிர் விதைகளை சேலத்தில் இருந்து ஹிசாருக்கு இன்னொரு ரயில் எடுத்து சென்றது.
மக்கள் எந்தவொரு அத்தியாவசியப் பொருளுக்கும் பற்றாக்குறையை உணரக் கூடாது என்பதற்காக, மேற்கண்ட வேலைகளில் இருக்கும் பணியாளர்கள் இந்த கோவிட்-19 தொற்றுக்கு எதிரான பொது முடக்கக் காலத்தில் எண்ணற்ற சவால்களை எதிர்கொள்கின்றனர்.
பணியாளர்களின் சிறப்பான செயல்பாடுகள் அளித்த உற்சாகத்தில், கால அட்டவணையுடன் கூடிய பார்சல் ரயில்களை மண்டல ரயில்வேக்கள் 31 மார்ச், 2020ல் இருந்து இயக்க ஆரம்பித்துள்ளன.
தெற்கு ரயில்வேயைப் பொறுத்தவரை, சென்னையில் இருந்து தில்லிக்கு வாரமொரு முறை இந்த ரயில் சேவை இயக்கப்படும்.
கோவிட்-19 தொற்றை எதிர்த்து போரிடுவதற்கான பொது முடக்க நேரங்களில் நாடு முழுதும் அத்தியாவசிய சரக்குகள் மற்றும் பொருள்கள் விரைந்து சென்று சேர்ந்து பற்றாக்குறையின்றி கிடைக்க, இந்திய ரயில்வே மற்ற பகுதிகளுக்கும் வழிகளைக் கண்டுவருகிறது. தேவையைப் பொறுத்தும் சிறப்பு பார்சல் ரயில்களை திட்டமிடலாம். சிறப்பு பார்சல் ரயில்கள் மூலம் முக்கிய வழித்தடங்களை இணைக்க தெற்கு ரயில்வே கண்டறிந்துள்ளது:
1. படேல் நகர்  - கோயமுத்தூர்
2. கோயமுத்தூர் - ராஜ்கோட்
3. ராஜ்கோட் - கோயமுத்தூர்
4. கோயமுத்தூர் - ஜெய்ப்பூர்
5. சேலம் - பதின்டா
இந்த கால அட்டவணையிடப்பட்ட ரயில்களுக்கு முன்கூட்டியே வரையறுக்கப்பட்ட நிறுத்தங்கள் உள்ளன. எந்த பொருளையும், எந்த அளவிலும் இந்த நிலையங்களில் எங்கிருந்து எங்கு வேண்டுமானாலும் பதிவு செய்யலாம். பொருள்களை விரைவாகவும் திறமையாகவும் கொண்டு செல்ல அனைத்து முயற்சிகளும் எடுக்கப்படுகின்றன.
உள்ளூர் தொழிற்சாலைகள், மின்னணு வணிக நிறுவனங்கள், விருப்பமுள்ள குழுக்கள், அமைப்புகள், தனிப்பட்ட நிறுவனங்கள் மற்றும் வாய்ப்பிருக்கும் ஏற்றுமதியாளர்கள் மண்டல அளவில் உள்ல ரயில்வே அலுவலர்களை அணுகலாம். பார்சலை அனுப்ப யாரும் தொடர்பு கொள்ளக் கூடிய வகையில், பல்வேறு நிலையங்களில் உள்ள ரயில்வே அலுவலர்களின் தொடர்பு விவரங்கள் சுற்றில் அனுப்பப்பட்டுள்ளன. கிடைக்க செய்யப்பட்டுள்ளது. விளம்பரங்கள் உள்ளிட்ட பல்வேறு தகவல் தொடர்பு சாதனங்கள் மூலம் வாய்ப்பிருக்கும் வாடிக்கையாளர்களை மண்டல ரயில்வேக்கள் தொடர்பு கொண்டு வருகின்றன.
அறிவியல் மற்றும் தொழில்நுட்பத்துறை
பாரம்பரிய தொழில்நுட்பங்களால் இயலாத புதிய வாய்ப்புகளை செயற்கை நுண்ணறிவு உருவாக்குகிறது: நிபுணர்கள் கருத்து
பாரம்பரிய தொழில்நுட்பங்களால் இயலாத புதிய வாய்ப்புகளை செயற்கை நுண்ணறிவு உருவாக்கி வருவதாகவும், மருத்துவத்துறையுடன், வெவ்வேறு துறைகளில் தற்போதைய மற்றும் எதிர்கால சவால்களுக்கு அது உபயோகமாக இருக்கக்கூடும் என்றும் அண்மையில் நடைபெற்ற தொடர் கருத்தரங்கங்களில் நிபுணர்கள் தெரிவித்துள்ளனர்.
அறிவியல் மற்றும் தொழில்நுட்பத்திற்கான தேசிய கவுன்சில் மற்றும் விக்யான் பிரசார் ஆகியவை விடுதலையின் அம்ருத் மகோத்சவம் தொடர் கருத்தரங்கங்களில் புதிய இந்தியா @ 75 குறித்து ஏற்பாடு செய்த காணொலிக் கருத்தரங்கில் பேசிய அறிவியல் மற்றும் தொழில்நுட்பத் துறைச் செயலாளர் பேராசிரியர் அசுதோஷ் ஷர்மா, “செயற்கை நுண்ணறிவால், மனிதர்களுக்கு மாற்றாக செயல்பட முடியாது, ஆனால் பல்வேறு துறைகளில் புதிய வாய்ப்புகளை உருவாக்க முடியும். தரவுகளில் அதனை பயன்படுத்த முடியும் என்பதால் நமது இயந்திரங்களை அதற்குத் தகுந்தவாறு இயங்கச் செய்தால், நொடிப்பொழுதில் தானியங்கு செயல்முறைகளை அதனால் மேற்கொள்ள முடியும். கொவிட்-19 உள்ளிட்ட ஏராளமான நோய்களைக் கண்டறிவதிலும், போதிய மருத்துவ வசதிகள் இல்லாத தொலைதூரப் பகுதிகளிலும் இதனால் திறம்பட செயல்பட முடியும். பல்வேறு பிரச்சினைகளுக்கு செயற்கை நுண்ணறிவைப் பயன்படுத்தி அதிக எண்ணிக்கையிலான மக்களை சென்றடைவதுதான் இதன் வெற்றியாகும்”, என்று கூறினார்.
கடந்த ஆண்டுகளில், தொழில்நுட்பத்திற்கு அடித்தளம் அமைத்து, அதிவிரைவாக வரும் சவால்களை அறிவியல், தொழில்நுட்பம் மற்றும் புதுமையான கண்டுபிடிப்புகளின் அடிப்படையிலான தீர்வுகளுடன் எதிர்கொள்வதற்கு அறிவியல் மற்றும் தொழில்நுட்பத்துறை எவ்வாறு புதிய திட்டங்களை அறிமுகப்படுத்தியுள்ளது மற்றும் இத்துறையின் வளர்ச்சி பற்றியும், அவர் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741413
கனரகத் தொழில்கள் அமைச்சகம்
மத்திய கனரக தொழில்கள் அமைச்சராக திரு மகேந்திர நாத் பாண்டேவும், இணை அமைச்சராக திரு கிஷண் பால் குர்ஜாரும் பொறுப்பேற்றனர்
மத்திய கனரக தொழில்கள் அமைச்சராக திரு மகேந்திர நாத் பாண்டே இன்று பொறுப்பேற்றார்.
அப்போது ஊடகங்களிடம் பேசிய அவர், நாட்டின் தொழில் துறையில் தற்போதைய சூழ்நிலைக்கு ஏற்ப மட்டுமில்லாமல் எதிர்கால சந்ததியினரின் நன்மைக்காகவும் பிரதமர் திரு நரேந்திர மோடியின் தலைமையின் கீழ் இந்திய அரசின் சிறந்த கொள்கைகள் சிறப்பான முறையில் செயல்படுத்தப்படும் என்று கூறினார்.
இதற்கு முன்னர் மத்திய திறன் வளர்த்தல் மற்றும் தொழில்முனைதல் அமைச்சராக இருந்த டாக்டர் பாண்டே, 2016 ஜூலை 5 முதல் 2017 செப்டம்பர் 2 வரை மனித வள மேம்பாடு அமைச்சகத்தின்  இணை அமைச்சராக பணியாற்றினார். ஊடகவியலில் முதுகலை பட்டம் பெற்றுள்ள திரு பாண்டே, பனாரஸ் இந்து பல்கலைக்கழகத்தில் இந்தியில் முனைவர் பட்டம் பெற்றுள்ளார்.
அமைச்சகத்தின் இணை அமைச்சராக திரு கிஷண் பால் குர்ஜார் இன்று பொறுப்பேற்றுக் கொண்டார். இதற்கு முன்னர் மத்திய சமூக நீதி மற்றும் அதிகாரமளித்தல் அமைச்சகத்தில் இணை அமைச்சராக அவர் பணியாற்றி வந்தார்.
ஹரியானாவில் உள்ள பரிதாபாத் அரசு கல்லூரியில் இளங்கலை பட்டம் பெற்றுள்ள அவர், உத்தரப் பிரதேசத்தில் உள்ள சவுத்ரி சரண் சிங் பல்கலைக்கழகத்தில் சட்டம் படித்துள்ளார்.
மத்திய கனரக தொழில்கள் அமைச்சகத்தின் செயலாளர் திரு அருண் கோயல் மற்றும் உயரதிகாரிகள் அமைச்சர்களை வரவேற்றனர்.
பிரதமர் அலுவலகம்
இந்திய மக்கள் தங்கள் தொழில் திறமையையும், ஆர்வத்தையும் வெளிப்படுத்தியுள்ளனர்: பிரதமர்
இந்திய மக்கள் தங்கள் தொழில் திறமையையும், ஆர்வத்தையும் வெளிப்படுத்தி வருவதாக பிரதமர் திரு நரேந்திர மோடி கூறியுள்ளார். 2022-23 ஆம் ஆண்டில் இந்தியா 770 பில்லியன் டாலர் ஏற்றுமதி சாதனையை எட்டியுள்ளதாக மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல் வெளியிட்டுள்ள ட்வீட்டிற்குப் பிரதமர் பதிலளித்துள்ளார்.
பிரதமர் ட்விட்டர் பதிவு வருமாறு;
“இந்திய மக்கள் தங்கள் தொழில் திறமையையும், ஆர்வத்தையும் வெளிப்படுத்தி வருகின்றனர். உலகமே இந்தியாவை நம்பிக்கையுடனும் ஆர்வத்துடனும் உற்று நோக்குகிறது’’.
சமூக நிதி மற்றும் அதிகாரமளித்தல் அமைச்சகம்
தேசிய பிற்படுத்தப்பட்ட பிரிவினர் நிதி மற்றும் வளர்ச்சி நிறுவனத்தின் இலக்கு நிர்ணயிக்கப்பட்ட பிரிவின் சுகாதார பணியாளர்களுக்கு கொவிட் தடுப்புமருந்து வழங்கல் பயிற்சி
மத்திய சுகாதாரம் மற்றும் குடும்ப நல அமைச்சகத்தின் வழிகாட்டுதல்களின் படி, தேசிய பிற்படுத்தப்பட்ட பிரிவினர் நிதி மற்றும் வளர்ச்சி நிறுவனத்தின் இலக்கு நிர்ணயிக்கப்பட்ட பிரிவின் செவிலியர்கள், மருத்துவ மற்றும் செவிலியர் மாணவர்கள் மற்றும் மருந்தாளுனர்களுக்கு கொவிட் தடுப்புமருந்து வழங்கல் பயிற்சி வழங்குவதற்காக தேசிய பிற்படுத்தப்பட்ட பிரிவினர் நிதி மற்றும் வளர்ச்சி நிறுவனம் மற்றும் அப்போலோ மெட்ஸ்கில்ஸ் பிரைவேட் லிமிடெட் ஆகியவற்றுக்கிடையே புரிந்துணர்வு ஒப்பந்தம் கையெழுத்தாகியுள்ளது.
சுகாதாரப் பணியாளர்களின் திறன் அளவுகளை மேம்படுத்துவதற்கும், தேசிய தடுப்பு மருந்து வழங்கல் நடவடிக்கைக்கு வலு சேர்ப்பதற்கும் இந்த திட்டத்திற்கு ஒப்புதல் அளிக்கப்பட்டுள்ளது.
பிகார், தில்லி, தெலங்கானா, தமிழ்நாடு மற்றும் உத்தரப் பிரதேசம் ஆகிய மாநிலங்களில் 1000 பேருக்கு பயிற்சி வழங்க தேசிய பிற்படுத்தப்பட்ட பிரிவினர் நிதி மற்றும் வளர்ச்சி நிறுவனம் ஒப்புதல் அளித்துள்ளது. விரைவில் பயிற்சி தொடங்கும்.
மேற்கண்ட தகவலை மத்திய சமுக நீதி மற்றும் அதிகாரமளித்தல் அமைச்சர் திரு கிரிஷன் பால் குர்ஜார் நாடாளுமன்றத்தின் மக்களவையில் எழுப்பப்பட்ட கேள்விக்கு எழுத்துப்பூர்வமாக பதிலளித்த போது தெரிவித்தார்.
மேலும் விவரங்களுக்கு https://pib.gov.in/PressReleasePage.aspx?PRID=1694468
----
(Visitor Counter : 138
நிதி அமைச்சகம்
உயர்மதிப்பு தோட்டக்கலை பயிர்களுக்கு தரமிக்க தாவரப்பொருட்கள் கிடைப்பதை ஊக்கப்படுத்த ரூ.2,200 கோடி ஒதுக்கீட்டுடன் தற்சார்பு தூய்மை தாவரத்திட்டம் தொடங்கப்பட உள்ளது
ரூ.2,200 கோடி ஒதுக்கீட்டில் உயர்மதிப்பு தோட்டக்கலைப் பயிர்களுக்கான தரம் வாய்ந்த, நோயற்ற தாவரப் பொருள்கள் கிடைப்பதை அதிகப்படுத்த நாங்கள் தற்சார்பு தூய்மைத் தாவரத் திட்டம் தொடங்கப்பட உள்ளதாக மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்த மத்திய பட்ஜெட் 2023-24-ல் அறிவித்துள்ளார்.
கிராமப்பகுதிகளில் இளம் தொழில்முனைவோர் மூலம் வேளாண் ஸ்டார்ட்அப்-களை ஊக்கப்படுத்துவதற்கு வேளாண் துரிதநிதி அமைக்கப்படும் என்றும், விவசாயிகளால் எதிர்கொள்ளப்படும் சவால்களுக்கு புதிய, குறைந்த செலவிலான தீர்வுகளை ஏற்படுத்துவது இந்த நிதியின் நோக்கமாகும் என்றும் அவர் தமது பட்ஜெட் உரையில் தெரிவித்தார். வேளாண் நடைமுறைகளில் மாற்றத்திற்கான நவீன தொழில்நுட்பங்களை இது கொண்டுவருவதோடு உற்பத்தித் திறனையும் லாபத்தையும் அதிகரிக்கும் என்று அவர் கூறினார்.
உலகில் ‘ஸ்ரீ அன்னா’-வின் மிகப் பெரிய உற்பத்தியாளராகவும், இரண்டாவது பெரிய ஏற்றுமதியாளராகவும் நாம் இருக்கிறோம். கம்பு, கேழ்வரகு, சோளம், சாமை, தினை, வரகு போன்ற பலவகையான ‘ஸ்ரீ அன்னா’ பயிர்களை நாம் பயிரிடுகிறோம். இவை உடல்நல பயன்கள் பலவற்றைக் கொண்டுள்ளன. பல நூற்றாண்டுகளாக நமது உணவில் ஒருங்கிணைந்த பகுதிகளாக இருக்கின்றன. இந்த ‘ஸ்ரீ அன்னா’ தானியங்களை பயிரிடுவதன் மூலம் குடிமக்களின் ஆரோக்கியத்திற்கு சிறு விவசாயிகள் பங்களிப்பு செய்கிறார்கள் என்பதை நான் பெருமிதத்துடன் அங்கீகரிக்கிறேன் என்று திருமதி சீதாராமன் கூறினார்.
தற்போது ‘ஸ்ரீ அன்னா’-வுக்கான உலகளாவிய மையமாக இந்தியாவை உருவாக்க ஐதராபாதில் உள்ள சிறுதானிய ஆராய்ச்சிக்கான இந்திய நிறுவனம் சர்வதேச அளவில், சிறந்த நடைமுறைகளை, ஆராய்ச்சியை, தொழில்நுட்பங்களை பகிர்ந்துகொள்வதற்கான ஆற்றல்சார் மையமாக்க உதவி செய்யப்படும் என்றும் அவர் தெரிவித்தார்.
கால்நடைப் பராமரிப்பு, பால்வளம் மற்றும் மீன்வளம் மீதான கவனக்குவிப்புடன் வேளாண் கடன் இலக்கு ரூ.20 லட்சம் கோடியாக அதிகரிக்கப்படும் என்று தெரிவித்த நிதியமைச்சர், மீனவர்கள், மீன் விற்போர், குறு மற்றும் சிறு தொழில்களின் செயல்பாடுகளை மேம்படுத்துவதற்கும், மதிப்புத் தொடர் திறன்களை அதிகரிப்பதற்கும், சந்தை விரிவாக்கத்திற்கும், ரூ.6,000 கோடி முதலீட்டுடன் பிரதமரின் மீன்வள மேம்பாட்டுத் திட்டத்தின் புதிய துணைத்திட்டத்தை அரசு தொடங்கவிருப்பதாக கூறினார்.
சிறப்பு சேவைகள் மற்றும் கட்டுரைகள்
சென்னையில் உள்ள வருவாய் புலனாய்வு இயக்குநரகம், ரூ.12.5 கோடி மதிப்புள்ள 20.5 கிலோ கடத்தல் தங்கத்தைப் பறிமுதல் செய்துள்ளது
சென்னையில் உள்ள வருவாய் புலனாய்வு இயக்குநரகம்  வெவ்வேறு 3 நடவடிக்கைகளில் ரூ. 12.50 கோடி மதிப்புள்ள சுமார் 20.5 கிலோ தங்கத்தைப் பறிமுதல் செய்துள்ளது.
இலங்கையிலிருந்து ராமநாதபுரத்தின் வடக்குக் கடற்கரையான தங்கச்சிமடம் வழியாக வெளிநாட்டு தங்கம் மீன்பிடிப் படகில் கடத்தப்படுவதாக டி.ஆர்.ஐ அதிகாரிகளுக்கு ரகசிய தகவல் கிடைத்தது. இதன் அடிப்படையில், தீவிர கண்காணிப்பில் ஈடுபட்ட அவர்கள், தங்கச்சிமடத்தின் வடக்குக் கடற்கரை அருகே 4 பேரை மடக்கி பிடித்தனர். அவர்களிடம் நடத்திய சோதனையில் 5.37 கோடி ரூபாய் மதிப்புள்ள, 9.063 கிலோ கிராம் எடையுள்ள, வெளிநாட்டு கடத்தல் தங்கம் பறிமுதல் செய்யப்பட்டது. 31.07.2023 அன்று இலங்கையில் இருந்து தங்கம் கடத்தலுக்கு பயன்படுத்தப்பட்ட இரண்டு படகுகளுடன் இது பறிமுதல் செய்யப்பட்டது. மேலும் 4 பேரை கைது செய்து விசாரணை நடத்தி வருகின்றனர்.
அதே நாளில், அதாவது 31.07.2023 அன்று, குறிப்பிட்ட உளவுத்துறை தகவல் அடிப்படையில், டி.ஆர்.ஐ அதிகாரிகள் கொண்ட மற்றொரு குழு, ஷார்ஜாவில் இருந்து கோவை சர்வதேச விமான நிலையத்திற்கு வந்த ஒரு விமானத்தை சோதனை செய்தனர். அதில் பயணம் செய்த பயணிகளை பரிசோதித்ததில், 3.17 கோடி ரூபாய் மதிப்புள்ள, 5.17 கிலோ வெளிநாட்டு தங்கம் பறிமுதல் செய்யப்பட்டது. இது தொடர்பாக 2 பயணிகள் கைது செய்யப்பட்டு நீதிமன்ற காவலில் வைக்கப்பட்டனர்.
மூன்றாவது நடவடிக்கையில், டி.ஆர்.ஐ அதிகாரிகள் குழு சென்னை சர்வதேச விமான நிலையத்திற்கு வெளியே 6 பேரை இடைமறித்து சோதனை செய்தது. இவர்களிடமிருந்து பசை வடிவத்தில் சுமார் ரூ.3.8 கோடி மதிப்புள்ள 6.275 கிலோகிராம் தங்கம் பறிமுதல் செய்யப்பட்டது. இது தொடர்பாக 6 பேர் கைது செய்யப்பட்டு விசாரணை நடைபெற்று வருகிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 119.38 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.33 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 10,264 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,67,962 என அதிகரித்துள்ளது.
கடந்த 24 மணி நேரத்தில் 9,119 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,09,940; இது 539 நாட்களில் மிக குறைந்த அளவு
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.32 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.79, இது கடந்த 52 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.90 ஆகும். இது கடந்த 62 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 63.59 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774884